《偈七首》
宋代·释法泰

渺渺邈邈，十方该括。
坦坦荡荡，绝形绝相。
目欲眎而睛枯，口欲谈而词丧。
文殊普贤，全无伎俩。
临济德山，不妨提唱，
龟吞陕府铁牛，蛇咬嘉州大像。
吓得东海鲤鱼，直至如今肚胀。

作者简介：释法泰，号佛性，俗姓李，汉州（今四川广汉）人。住鼎之德山，邵之西湖及谷山道吾，敕居潭州大沩。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗七十一首。